Oorsaak van 'boelie-slagoffer' se dood bekend | Maroela Media
Die voorlopige uitslag van die nadoodse ondersoek na die dood van Louis de Jonge, die 13-jarige leerder van Noorderlig Gekombineerde Skool in Benoni wat ná 'n beweerde boelie-voorval gesterf het, is bekendgemaak.
Lt.kol. Mack Mngomezulu, woordvoerder van die polisie, het aan Maroela Media gesê die ondersoekresultate het getoon dat De Jonge se dood nie met die beweerde aanrandings verband hou nie. Volgens Mngomezulu het die ondersoek getoon dat die tienerseun gesterf het weens 'n abses wat in sy skedel ontwikkel het.
"Die polisie se geregtelike doodsondersoek gaan steeds voort. Wanneer die ondersoek afgehandel is, sal die dossier na die hof gestuur word wat sal besluit of enigiemand vervolg sal word," het hy gesê.
Maroela Media het vroeër berig De Jonge het verlede week by sy huis gesterf nadat hy van erge hoofpyn gekla en begin braak het. De Jonge se ma beweer haar seun het gereeld onder boelies by sy skool deurgeloop en is onder meer in 'n stadium met 'n knie teen sy kop gestamp en 'n ander keer met 'n sokkerbal teen die kop gegooi.
Sizakele Nkosi-Malobane, die Gautengse LUR vir gemeenskapsveiligheid, het kort ná De Jonge se dood die skool besoek om ondersoek in te stel na bewerings dat daar gereeld boelie-voorvalle by die skool voorkom. Die Gautengse departement van onderwys het ook sy eie ondersoek na die voorval van stapel gestuur.
Seun (9) ernstig beseer ná motor hom omry
Kon die abses in sy skedel nie dalk ontstaan het as gevolg van al die beserings wat hy inwendig opgedoen het nie?
Abses agv boelie JA!
Abses dalk ontstaan van konstante klappe en houe en knieë teen sy kop…?
Waarom moet boelies alewig aan ander kinders se koppe klap of stamp? Die abses kon ontwikkel het asgevolg van die voortdurende getik teen die kop. Sou die abses rustend gewees het kon die geklap teen sy kop dit aggressief gemaak het. As hul wil boelie moet hul liewer na skool in ń kroeg iemand gaan takel wat hul beslis van hul eie meds sal gee. Die gedrag hoort nie in skole nie.
Hmmm, ek is beslis nie n Dr nie en het geen mediese kennis nie, maar het die abses nie iets te doen met die houe wat hy wel gekry het voor die laaste voorval wat dalk kon veroorsaak dat die abses nou nog groter geword het nie? Wat veroorsaak n abses om in die skedel te ontwikkel? Is dit n algemene ding om te ontwikkel of is dit as gevolg van stampe teen die kop? Ek sal graag wil weet….
Ek hoop die Klomp wat geboelie het word nie vrygespreek Omdat hulle nie kan tronkstraf kry nie. Ek was geboelie op skool en ek hoop hulle suffer for wat hulle gedoen het